Australiese toeris op Tafelberg gered | Maroela Media
'n Australiese toeris is Maandagmiddag op Tafelberg gered nadat sy geval en haar enkel beseer het.
Venessa Jafta, woordvoerder van die AMS-helikopterdiens, het gesê die vrou het alleen gaan stap en geval terwyl sy die India Venster-staproete, wat op Kampsbaai uitkyk, aangedurf het.
"Die Wes-Kaapse departement van gesondheid se nooddienste, die polisie en wildbewaarders van SANParke het op die grond na haar begin soek," het Jafta gesê. "'n AMS-reddingshelikopter is laatmiddag na die omgewing ontbied."
Sy het gesê die helikopter het die pasiënt opgespoor op 'n dun lysie saam met 'n man wat tot haar redding gekom het. "Die man, van die Joe Slovo-nedersetting, het ook gaan stap en die vrou se noodkrete gehoor. Hy het teen 'n gevaarlike rotslys afgeklim om tot by haar te kom om haar by te staan. Die lysie waar albei aangetref is, was so dun dat daar slegs plek was vir een nooddienswerker."
Die vrou en die man is na veiligheid geneem. Die vrou met 'n ambulans na 'n nabygeleë hospitaal geneem.